Halm 150 wandmeubel mosgrau | Tv-kast wij verzenden gratis!
1 lade, 1 brede klepdeur
Indeling Halm 150 mosgrau
Design en afwerking Halm 150 mosgrau Op Reis: Christus, Kris Kringle en die Kersboom
Christus, Kris Kringle en die Kersboom
Nog nooit kon ek die rede, die nut en die doel agter 'n Kersboom insien nie. Vir my het dit absoluut niks met die geboortefees van Jesus te doen nie. Verlede jaar het ons Kersfees gehad sonder die boom, sonder die versierings, met vriende en met Jesus in gedagte met die uitruil van geskenke.
Hierdie jaar het my gesin my egter aangevat oor die Kersversiering lose huis.
Nou ja, tyd vir bietjie navorsing.
Ons almal ken die geskiedenis van Jesus se geboorte en die enigste rede waarom Christene Kersfees behoort te hou. Die maagd Maria was swanger met Jesus nadat 'n engel haar besoek het en vertel het sy is die gekose een wat die Verlosser in die lewe sou bring. 'n Paar maande later sit 'n hoogswanger Maria en Josef af na Bethlehem op bevel van Ceaser Augustus vir 'n sensus peiling. Maria gee geboorte aan Christus. Die wyse manne volg die ster en bring eer aan Jesus met Goud, wierook en mirre. Dis waarom ons op Kersdag aan mekaar geskenke gee. Simbolies aan Jesus se geboorte geskenke.
Hierdie jaar gebeur daar toe 'n snaakse ding. Die kinders kom huistoe met die opdrag dat hulle in klasverband name getrek het en elkeen moet vir die gekose maatjie 'n geskenkie koop vanaf Kris Kringle. Wanneer jy die naam gaan Google, sal jy op websites afkom wat sê: Kris Kringle, the history of Christmas.
Wie is Kris Kringle? Hy is maar net 'n 'engeltjie' weergawe van Kersvader. Hy is 'n kind met 'n goue kroon en 'n klein kersboom liggie in die hand. Die Hollanders het hom uitgedink en sy naam was eintlik Christkind wat Christus se geskenke bring. Die Amerikaners het gesukkel om Christkind uit te spreek en met die jare het dit sommer verander in Kris Kringle.
Kersvader is ook maar net 'n Amerikaanse weergawe van die monnik, St. Nicholas. Hy is die seun van skatryk Turke wat so 280 AC geleef het. Elke jaar rondom Kersfees het hy sy geld gevat en geskenke vir arm kinders gekoop. Hy het dan van dorp tot dorp getrek om die geskenke en kos uit te deel. Hy was die voorbeeld van onselfsugtigheid. Aangesien monnike deel is van die Rooms Katolieke kerk kan ek seker maar aflei dat St. Nicholas 'n Christen was? Sy bedoeling was goed en dis nie sy skuld dat die wêreld hom mismaak het tot 'n vet ou man met lang wit baard nie.
Die Kersboom...nou ja. Met groot gesug het ek ingestem om 'n boom te koop. So bietjie opgelees oor waarom die Kersboom nou juis belangrik is vir Christene se kersfees. Daar is baie verduidelikings wat nie een te doen het met Christus nie. Ek het egter op 'n paar stories afgekom waar die immergroen boom sinspeel op ewige lewe.
Dus, Kersfees 2010 het vir my 'n Christusfees geword vol simboliek.
Welkom by ons Kersfees huis
Kersvader / Kris Kringle is 'n simbool van die 3 wysemanne wat Jesus se geskenke gebring het.
Die Kersboom is simbool van die Ewige Lewe wat aan ons belowe is wanneer ons Jesus Christus as ons enigste verlosser en saligmaker aanvaar
Ek gaan my koes hou
horende doof vir "Stille nag"
siende blind vir wattesneeu
die sluipende ou heer met sy rooi mantel
en wit baard gaan ek vermy.
Ek gaan na ons nagtelike somerhemel kyk
en my voorstel hoe het die ster
bokant die stal gelyk.
Ek gaan my ore toestop
vir die geklingel van sleeklokkies
om te kan luister hoe die engele sing.
Ek wil my vasklem aan die krip
omdat ek so kan vasgryp aan die kruis:
koningshulde - wierook, mirre, goud -
uiteindelike geselslae, doringkroon, vloekhout.
(Uit: Die skaduwee van die son, deur Lina Spies)
Geskryf deur The 4 of us op 12/14/2010 09:45:00 pm
Kayleigh 10de verjaarsdag partytje